Direcţia Generală de Asistenţă Socială 


                          S.C                                                                  S.R.L 
      şi Protecţia Copilului Prahova


                                                   


 
Nr. IA ________  /  _______________


                                                         Nr. ________ /  _________________
CONTRACT  DE  SERVICII  
 „Achiziția de servicii de formare pentru 10 tineri”
Cod CPV 80530000-8  Servicii de formare profesională

(Rev. 2) - Anexa nr. 2 din Legea nr. 98/2016
Proiect: „Prevenirea separării copilului de familia naturală ” – POCU 2014-20200
1. În temeiul Procedurii interne nr. IA 7743/04.03.2019 elaborată la nivelul autorităţii contractante şi cu respectarea prevederilor din Legea nr. 98/2016 privind achiziţiile publice și a HG. nr. 395/2016, pentru aprobarea normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achizițiile publice, s-a încheiat prezentul contract de servicii,

între

    1.1. Direcţia Generală de Asistenţă Socială şi Protecţia Copilului Prahova,  cu sediul în Ploieşti, Şos. Vestului, nr.14-16, jud. Prahova, cod poştal 100298, telefon / fax: 0244-586100, 0244-511400, Cod fiscal nr. 9770267, deschise la Trezoreria Ploiești, reprezentată prin Director Executiv Stravre Liliana, în calitate de achizitor, pe de o parte, 

şi

   1.2. S.C..............................................S.R.L, cu sediul în......................, str. ......, nr. ......., bl. ....... sc. .... ap. ...., , telefon: ............, fax: .........mobil: ............ (persoană de contact: ................. e-mail: .............Cod fiscal nr. .............., având contul IBAN nr. ................................ deschis la ..............................., reprezentată prin ......................................, în calitate de prestator, pe de altă parte,
2. DEFINIŢII

    2.1. - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate Anexele sale. 

b. achizitor şi  prestator  - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii – activităţile a căror prestare face obiectul contractului;

e. produse - echipamentele, maşinile, utilajele, piesele de schimb şi orice alte bunuri cuprinse în anexa / anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;

f. destinaţie finală  - locul unde prestatorul are obligaţia de a livra produsele / presta serviciile către beneficiari;

g. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

h. zi - zi calendaristică; an - 365 de zile.

3. INTERPRETARE

    3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

    3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

CLAUZE OBLIGATORII
4. OBIECTUL PRINCIPAL AL CONTRACTULUI

 4.1. - Prestatorul se obligă să presteze, în perioada martie - mai 2021 şi în conformitate cu obligaţiile asumate prin prezentul contract, următorul serviciu: Servicii de formare profesională pentru 10 tineri cu vârsta pâna la 18 ani, aflați în plasament la asistent maternal/familie extinsa sau alta familie/persoană în vederea integrării acestora pe piața muncii. Cei 10 tineri(4 fete și 6 băieți) vor participa la cursurile de formare profesională de nivel 2 (360 de ore),  în domeniile: frizer(6 persoane), manichiură- pedichiură(4 persoane).

    4.2. - Achizitorul se obligă să plătească prestatorului preţul convenit pentru serviciile prestate în baza prezentului contract.
5. PREŢUL CONTRACTULUI

    5.1. - Preţul convenit pentru îndeplinirea contractului, conform ofertei financiare, plătibil prestatorului de către achizitor este de .............. lei, cu cota de TVA 0 %, corespunzător unui preț unitar (tarif) de ............... lei / participant.
6. DURATA CONTRACTULUI
 6.1. - Prestatorul are obligaţia să presteze serviciile care fac obiectul prezentului contract în perioada martie 2021 – iunie 2021, conform graficului stabilit de comun acord. Contractul încetează să producă efecte la data eliberarii certificatelor de calificare.
7. EXECUTAREA CONTRACTULUI

    7.1. - Executarea contractului începe la data semnării sale de către părți.
8. DOCUMENTELE CONTRACTULUI

    8.1. - Documentele contractului sunt:

a. Caiet de sarcini nr. IA8771/08.03.2021 - Anexa nr. 1 ;

b. Oferta nr. .......... / ........... - Anexa nr. 2 ;
c. alte anexe la contract, după caz.
9. OBLIGAŢIILE PRINCIPALE ALE PRESTATORULUI

    9.1. - Prestatorul se obligă să presteze serviciile prevăzute în contract la standardele şi/sau performanţele prezentate în propunerea tehnică.

    9.2. - Prestatorul se obligă să presteze serviciile în conformitate cu graficul de prestare stabilit.

10.  OBLIGAŢIILE PRINCIPALE ALE ACHIZITORULUI

   10.1. - Achizitorul se obligă să recepţioneze serviciile prestate în termenul convenit.

   10.2. - Achizitorul se obligă să plătească preţul către prestator în termen convenit de la emiterea facturii.

   10.3. - Achizitorul are obligaţia de a efectua plata, prin Ordin de plată, în termen de maxim 30 de zile de la primirea facturii fiscale (în original) şi a procesului-verbal de recepţie a serviciilor (semnat de reprezentanţii achizitorului şi prestatorului).

11.  SANCŢIUNI PENTRU NEÎNDEPLINIREA CULPABILĂ  A OBLIGAŢIILOR 

   11.1. - În cazul în care, din vina sa exclusivă, prestatorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă  cu  o  cotă  procentuală  de 0,01 % pe zi de întârziere din valoarea obligației neîndeplinite, până la îndeplinirea efectivă a obligaţiilor.

   11.2. - În cazul în care achizitorul nu onorează facturile în termenul menționat la art. 10.3., atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de 0,01 % pe zi de întârziere din plata neefectuată, până la îndeplinirea efectivă a obligaţiilor.

   11.3. - Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
   11.4. - Achizitorul îşi rezervă dreptul de a renunţa la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită pâna la data denunţării unilaterale a contractului.
CLAUZE SPECIFICE
12. ALTE RESPONSABILITĂŢI ALE PRESTATORULUI

    12.1. - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

    (2) Prestatorul se obligă să supravegheze prestarea serviciilor, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

    12.2. - Prestatorul este pe deplin responsabil pentru prestarea serviciilor în conformitate cu graficul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13. ALTE RESPONSABILITĂŢI ALE achizitorului
    13.1. - Achizitorul se obligă să pună la dispoziţia prestatorului orice facilităţi şi/sau informaţii pe care le consideră necesare îndeplinirii contractului.

14. RecepŢie Şi verificĂri

    14.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini şi din prezentul contract.

    14.2. - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

15. Începere, finalizare, ÎntÂrzieri, sistare

    15.1. - (1) Prestatorul are obligaţia de a începe prestarea serviciilor la data stabilită conform prezentului contract.

    (2) În cazul în care prestatorul suferă întârzieri şi / sau suportă costuri suplimentare, datorate în exclusivitate achizitorului, părţile vor stabili de comun acord:

       a) prelungirea perioadei de prestare a serviciului; şi
       b) totalul cheltuielilor aferente, dacă este cazul, care se vor adăuga la preţul contractului.

    15.2. - (1) Serviciile prestate în baza contractului sau, dacă este cazul, oricare fază a acestora prevăzuta a fi terminată într-o perioadă stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.

    (2) În cazul în care:

 i) orice motive de întârziere, ce nu se datorează prestatorului; sau
ii) alte circumstanţe neobişnuite, susceptibile de a surveni altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

    15.3. - Dacă pe parcursul îndeplinirii contractului, prestatorul nu respectă graficul de prestare, acesta are obligația de a notifica acest lucru, în imp util, achizitorului. Modificarea datei/perioadelor de prestare asumate în graficul de prestare se face cu acordul părților, prin act adițional.

    15.4. - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalități prestatorului.

16. MODALITĂŢI DE PLATĂ

    16.1. - Plata serviciilor se face pe baza facturii fiscale și a procesului-verbal de recepție a serviciilor, emise ca urmare a derulării cursurilor de formare, în termen de 30 de zile de la întocmirea procesului-verbal de recepție a serviciilor, semnat de reprezentanţii prestatorului şi ai achizitorului.

17. AJUSTAREA PREŢULUI CONTRACTULUI

    17.1. - Pentru serviciile prestate, plăţile datorate de achizitor prestatorului sunt tarifele declarate în oferta financiară, anexată la contract.

    17.2. - Preţul contractului rămâne ferm pe toată perioada derulării contractului.

18. AMENDAMENTE

    18.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

19. SubcontractanȚi

    19.1. - Prestatorul are obligaţia, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

    19.2. - Prestatorul are obligația de a prezenta la încheierea contractului toate contractele încheiate cu subcontractanții desemnați. Lista subcontractanților, cu datele de recunoaștere ale acestora, precum și contractele încheiate cu aceștia se constituie în anexe la contract.
    19.3. - (1) Prestatorul este pe deplin răspunzător față de achizitor de modul în care îndeplinește contractul.

    (2) Subcontractantul este pe deplin răspunzător față de prestator de modul în care își îndeplinește partea sa din contract.

    (3) Prestatorul are dreptul de a pretinde daune-interese subcontractanților dacă aceștia nu își îndeplinesc partea lor din contract.

    19.4. - Prestatorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată achizitorului.

20. CESIUNEA

    20.1. - În contractul de achiziție publică este permisă doar cesiunea creanțelor născute din contract, obligațiile născute rămânând în sarcina părților contractante, astfel cum au fost stipulate și asumate inițial.

21. FORŢA MAJORĂ

    21.1. - Forţa majoră este constatată de o autoritate competentă.

    21.2. - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

    21.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

    21.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

    21.5. - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

22. SOLUŢIONAREA LITIGIILOR

    22.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

    22.2. - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil divergenţa contractuală, fiecare poate solicita ca disputa să se soluţioneze de către instanţele judecătoreşti competente.

23. LIMBA CARE GUVERNEAZĂ CONTRACTUL

    23.1. - Limba care guvernează contractul este limba română.

24. COMUNICĂRI

    24.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

    (2) Orice document scris trebuie înregistrat atât în momentul transmiterii, cât şi în momentul primirii.

    24.2. - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

25. LEGEA APLICABILĂ CONTRACTULUI

    25.1. - Contractul va fi interpretat conform legilor din România.

    Părţile au înţeles să încheie astăzi, ............................ , prezentul contract în două exemplare, câte unul pentru fiecare parte.

                   Achizitor,                              



                                    PRESTATOR,

Direcţia Generală de Asistenţă Socială 


                  
      şi Protecţia Copilului Prahova








Director Executiv,






                       
              Direcția Economică
         Director Executiv Adjunct,
  Viza C.F.P.,
      
           Viza de legalitate,
Manager Proiect,

 Responsabil Financiar, 



Responsabil achiziții publice, 

